Ate mõis

Ate mõis (saksa keeles Ottenhof, läti keeles Ates muiža) oli rüütlimõis Liivimaal Valga kreisis Aluliina kihelkonnas. See on kujunenud Kalniena mõisa Ate  karjamõisast. Maareformi ajal aastal 1920 kuulus mõisale 439 hektarit maad.Latviešu konversācijas vārdnīcas I sējuma 571-572 slejas. Rīgā, 1927.-1928. Tänapäeval asub Lätis Alūksne piirkonnas Anna vallas 
Otte külas.

Mõisakompleksi kuulunud  Ate mõisa ait ja Ate (Ote) vesiveski on kohaliku kaitse all olevad muinsusmälestised, mis jäävad Kalncempji valla territooriumile.

Mõisa juures kasvab looduskaitsealune Otte mõisa pärn.Latvijas īpaši aizsargājamām dabas teritorijām dabas datu pārvaldības sistēmā OZOLS

Ajalugu

Alexander von Vietinghoff pantis mõisa 95 000 rubla eest koos Jaunkalnamuiža mõisa ja Kalniena mõisaga aastal 1838 Otto, Constanze ja Gottlieb  Wolffidele ning August von Transehele. Viimane sai aastal 1839 Kalniena ja Jaunkalnamuiža mõisade valdajaks. Aastal 1852 müüs Alexander Vietinghoff Ate mõisa 60 000 rubla eest Heinrich Gottfried von Magnusele. Tema pärandi jagamisel omandas aastal 1862 mõisa 87 183  ja 1/3 rubla eest tema tütar Caroline Wilhelmine.Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 367.

 Mõisa suurus 

Aastal 1627 oli Kalniena mõisa suurus (koos Jaunkalnamuiža mõisa ja Ate mõisaga) kokku 30 ja 1/2 adramaad, sellest 19 adramaa jagu oli haritavat maad. Aastal 1641 oli mõisadel adramaid 17. Aastal 1758 oli mõisade suurus 23 ja 5/8 adramaad. Aastal 1823 oli nende suurus 42 ja 4/5 adramaad.Hagemeister, Heinrich von. Materialen zu einer Geschichte der Landgüter Livlands. Erster Theil. Riga: Eduard Frantzen´s Buchhandlung, 1836, lk 253. Ka aastal 1832 oli mõisadel 42 ja 4/5 adramaad maad. Aastal 1881 oli Ate mõisal adramaid 2 ja 19/80, lisaks allus mõisale 13 ja 68/80 adramaad mõisale kuuluvate talude valduses.Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 365.

Viited

Kategooria:Alūksne piirkonna mõisad
Kategooria:Aluliina kihelkond